**עדן חסון – "זה בא אליי בלילה"**

הסינגל החדש שיוצא הבוקר (ה') "בא אלי בלילה", אותו כתב והלחין חסון בעצמו מדבר על הקשר של עדן עם אלוהים. בשיר עדן חושף לראשונה את המקום שהוא מגיע ממנו, את הדת והחיבור האישי שלו לבורא עולם. השיר מדבר על הניגוד בין האדרנלין שיש לו בגוף במהלך ההופעות לבין התחושה שמגיעה אחריה, כאשר עדן לבד במיטתו בחדר, שאין כבר שום דבר חוץ מהמחשבות.

ושיחות עם היושב במרומים

ההצלחה הפנומנלית של **עדן חסון** הגיעה מהשיר הראשון שחסון בן ה-24 שחרר לרדיו. "שמישהו יעצור אותי", שחצה את רף 30 מיליון הצפיות ביוטיוב, זכה במקום הרביעי במצעד השנתי של גלגל"צ. "ילדים כאלה", הסינגל השני מתוך אלבום הבכורה, צבר יותר מ-23 מיליון צפיות וזינק למקומות הראשונים במצעדים השבועיים (בהמשך השיר ייצג את ישראל בתחרות "אירוויזיון לילדים" בביצוע של **נועם דדון** בן ה-14). אם כל זה לא מספיק, חסון כתב שירים ל**עדן בן זקן**, **איתי לוי**, **פאר טסי** ואחרים. השילוב הנדיר של שירים אהובים, קול מדהים וכריזמה שממגנטת אליה את כל הקהל, הופכים את חסון לאחת ההצלחות הגדולות של הזמר הישראלי בשנים האחרונות. עם כ-90 מיליון צפיות ביוטיוב, הצלחה במצעדים השבועיים והשנתיים, חסון ממצב את עצמו כזמר ויוצר מהמובילים בארץ.

אחרי שבעה סינגלים שחרכו את הרדיו והפכו את עדן חסון לאחד האמנים העסוקים ביותר בארץ, כשהוא ממלא הופעות עד אפס מקום, משחרר חסון את אלבום הבכורה שלו שנקרא "שמישהו יעצור אותי". מלבד חסון עצמו, שאחראי לרוב המילים והלחנים באלבום, על ההפקה המוזיקלית באלבום ניתן למצוא את **יעקב למאי**, **סתיו בגר** ו**דולב רם** ו**פן חזות**.

מופע השקת האלבום ייערך באמפי שוני בקרוב מול קהל של אלפים ויכלול עשרה נגנים בהפקתו של יעקב למאי. בהופעה חסון יעיף את הקהל לשמיים בעזרת להיטיו וביצועים מיוחדים ללהיטים אהובים עליו.

כרטיסים למופע לא ניתן לרכוש משום שכל הכרטיסים אליו נמכרו מס ימים לאחר פתיחת המכירה

האלום "שמישהו יעצור אותי" ממצב את עדן חסון בשורה הראשונה של הזמרים האהובים בישראל לא רק בתחנות הרדיו, אלא גם בכל תחומי המוזיקה הישראלית הפופולרית.